разкази с хумор за GSM
Две мутри спорили на кого сина му е по-тъп. Хванали се на бас и първия извикал своя син и му казал:
 - Ето ти 10 лева иди и ми купи БМВ!
 И той тръгнал.
 Втората мутра казала:
 - Това не е нищо. Гледай сега.
 Извикал той сина си и му казал:
 - Иди вкъщи и виж дали съм там.
 И той тръгнал.
 След малко двамата синове се срещат по пътя и си казват:
 - Мале да знаеш моя баща колко е тъп! Праща ме да му купувам БМВ, а то днеска е неделя и нищо не работи!
 - А моя е още по-прост! Изпраща ме да отида до нас да видя дали е там, а не вземе да се обади сам, има толкова GSM-и.